**H O T Ă R Â R E**

**privind stabilirea unor măsuri în vederea asigurării continuității serviciului de transport public județean de persoane prin curse regulate în Județul Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 250 din 16.12.2021 privind stabilirea unor măsuri în vederea asigurării continuității serviciului de transport public județean de persoane prin curse regulate în Județul Cluj, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare nr. 45184/15.12.2021, Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 45185/15.12.2021 şi Avizul cu nr. 45184 din 20.12.2021 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa Consiliului Concurenței nr. 14989/03.12.2021, înregistrată la Consiliul Județean Cluj sub nr. 43625/06.12.2021;
* adresa Ministerului Dezvoltării, Lucrărilor Publice și Administrației nr. 156577/ 09.12.2021, înregistrată la Consiliul Județean Cluj sub nr. 44409/10.12.2021;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 5 alin. (5) din Regulamentul (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului, cu modificările și completările ulterioare;
* art. 173 alin. (1) lit. d) și ale alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (6) lit. g), art. 16 alin. (1) și art. 17 alin. (1) lit. b), h) din Legea serviciilor de transport public local nr. 92/2007, cu modificările și completările ulterioare;
* art. 117 alin.(1) lit d) și alin.(6) din Legea privind achizițiile sectoriale nr. 99/2016, cu modificările și completările ulterioare;
* art. 66 alin. (2) din Ordonanța de urgență a Guvernului nr. 70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr. 227/2015 privind Codul fiscal, a Legii educaţiei naţionale nr. 1/2011, precum şi a altor acte normative;
* art. LI din Ordonanța de urgență a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative;
* Hotărârii Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 328/2012 pentru aprobarea Programului de transport public de persoane prin curse regulate în trafic judeţean pe anii 2014-2021, cu modificările şi completările ulterioare, se modifică după cum urmează:

1. Titlul hotărârii se modifică și va avea următorul conținut:

 ”Hotărâre privind aprobarea Programului de transport public de persoane prin curse regulate în trafic judeţean pe anii 2014-2022”.

2. La articolul 1, alineatul (1) se modifică și va avea următorul cuprins:

”**Art. 1 (1)** Se aprobă Programul de transport public de persoane prin curse regulate în trafic judeţean pe anii 2014-2022, conform anexei care face parte integrantă din prezenta hotărâre.”.

3. Titlul anexei se modifică și va avea următorul conținut:

”Programul de transport public de persoane prin curse regulate în trafic judeţean pe anii 2014-2022”.

**Art. II.** Hotărârea Consiliului Județean nr. 149/2021 privind aprobarea Studiului de oportunitate, a modalității de atribuire a Serviciului public de transport județean de persoane prin curse regulate și a documentației de atribuire a Contractului de delegare a gestiunii serviciului public de transport județean de persoane prin curse regulate, în Judeţul Cluj, se modifică după cum urmează:

1. Articol 13 se modifică și va avea următorul cuprins:

”Art. 13. Prevederile prezentei hotărâri sunt aplicabile Programului de transport public județean de persoane prin curse regulate în județul Cluj, în baza căruia se va desfăşura serviciul public de transport de persoane prin curse regulate pe traseele judeţene, începând cu 01.01.2023.”

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică – Compartiment Autoritatea Judeţeană de Transport.

**Art. IV.** Prezenta hotărâre se comunică Direcției Juridice – Compartiment Autoritatea Judeţeană de Transport; Direcției de Dezvoltare și Investiții, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 244 din 21 decembrie 2021**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*